Vint Cerf

Vinton Gray ”Vint” Cerf (s. 23. kesäkuuta 1943) on yhdysvaltalainen tietojenkäsittelytieteilijä, jota kutsutaan usein ”internetin isäksi”. Hänen saavutuksensa ovat saaneet toistuvasti tunnustusta, ja hänet on palkittu useilla arvonimillä sekä palkinnoilla, kuten National Medal of Technology, Turing-palkinto ja Presidential Medal of Freedom. Hän on myös Yhdysvaltain kansallisen tiedeakatemian jäsen.

Cerf toimi jo nuorena projektinjohtajana Yhdysvaltain puolustusministeriön asevoimien tutkimusorganisaatiossa (DARPA), joka rahoitti eri TCP/IP-teknologiaa kehittäviä ryhmiä. Kun internetin kaupalliset mahdollisuudet huomattiin 1980-luvun loppupuolella, Cerf siirtyi MCI:n palvelukseen, jossa hänellä oli keskeinen osuus ensimmäisen kaupalliseen internetiin liitetyn sähköpostiohjelmiston (MCI Mailin) kehittämisessä.

Vinton Cerf oli alusta asti merkittävä ICANN:n perustamisessa ja rahoituksessa. Cerf kuitenkin odotti kulisseissa vuoden ajan ennen liittymistään ICANN:n hallitukseen. Lopulta hänestä tuli ICANN:n puheenjohtaja.

Cerf on työskennellyt Googlessa sen varatoimitusjohtajana ja ”Internetin evankelistana” syyskuusta 2005 lähtien. Hän on tullut tunnetuksi tekniikan tulevaisuuden yhteiskunnallisten vaikutusten ennustajana aiheinaan esimerkiksi tekoäly, IPv6-teknologia ja television kehitys.

Cerf kävi samaa koulua kuin Jon Postel ja Steve Crocker ja kirjoitti ensin mainitun muistokirjoituksen. Sekä Postel että Crocker ovat Cerfin tavoin olleet tärkeitä tekijöitä internetin kehittymisessä sen nykyiseen muotoon.

Ura 

Cerfin ensimmäinen työpaikka valmistumisen jälkeen Stanfordin yliopistosta (luonnontieteiden kandidaatti, tutkinto matematiikasta) oli IBM, jossa hän työskenteli alle kaksi vuotta QUIKTRANia tukevana järjestelmäasiantuntijana. Hän lähti IBM:ltä jatkaakseen opiskelua UCLA:ssa, josta hän suoritti luonnontieteiden maisterin tutkinnon 1970 ja filosofian tohtorin tutkinnon 1972.

Opintojensa aikana hän opiskeli professori Gerald Estrinin alaisuudessa ja työskenteli professori Leonard Kleinrockin tietopaketti-verkkoryhmässä, joka ensimmäisenä yhdisti Internetin edeltäjän Arpanetin ensimmäiset kaksi pistettä.. Lisäksi hän myös osallistui Arpanetin "host-to-host"-protokollan suunnitteluun. UCLA:ssa ollessaan hän tutustui Arpanetin laitteistoarkkitehtuurin parissa työskennelleeseen Robert E. Kahniin.

Cerfin suoritettua tohtorintutkintonsa hänestä tuli apulaisprofessori Stanfordin yliopistoon vuosiksi 1972–1976. Tänä aikana hän keskittyi pakettiverkon liitosprotokollien kehittämiseen ja suunnitteli yhdessä Kahnin kanssa DoD TCP/IP -protokollan. Tämän jälkeen Cerf siirtyi työskentelemään DARPAan vuosiksi 1976–1982.

Cerf on maininnut Louis Pouzinin työn CYCLADES-verkon kanssa yhdeksi tärkeimmistä vaikutteistaan TCP/IP-protokollan suunnittelussa.

Työskennellessään vuosina 1982–1986 MCI Digital Information Servicesin varapresidenttinä Cerf johti MCI Mailin kehitystyötä. Cerf liittyi uudelleen MCI:hin vuonna 1994 ja toimi yrityksen teknologiastrategiasta vastaavana johtajana. Tässä tehtävässä hän oli johtamassa yrityksen strategian kehitystä teknisestä näkökulmasta. Viimeisimpänä hän työskenteli MCI:n arkkitehtuurista ja teknologiasta vastaavana johtajana, ja hän hän johti teknisten asiantuntijoiden ja arkkitehtien ryhmää kehittyneiden verkkosovellusten kehittelyssä. Näihin kuuluivat muun muassa internetpohjaiset tiedon, datan, videon ja videopalveluiden toimitusratkaisut yritys- ja yksityiskäyttöön.

Vuonna 1997 Cerf liittyi kuuroille ja huonokuuloisille opetusta tarjoavan Gallaudetin yliopiston neuvoa-antavaan toimikuntaan.

Cerf liittyi Internet Corporation for Assigned Names and Numbersin (ICANN) hallitukseen 1999, ja palveli vuoteen 2007.

Cerf on jäsen Bulgarian presidentin Georgi Părvanovin tietoteknistä neuvoa antavassa neuvostossa. Ryhmän perusti presidentti 8. maaliskuuta 2002. Hän on myös Eurasia Groupin neuvoa-antavan hallituksen jäsen.

Cerf työskentelee myös planeettainvälisen internetin parissa yhdessä NASAn Jet Propulsion Laboratoryn kanssa. Tavoitteena on uusi standardi planeettojenväliseen, radio/laser-yhteyttä käyttävään kommunikointiin, joka huomioi signaalin laadun heikkenemisen aiheuttamat ongelmat.

Helmikuussa 2006 Cerf todisti Yhdysvaltain senaatin kaupan, liikenteen ja tieteen komitean kuulemisessa koskien ”tietoverkon neutraaliutta”.  Puhuessaan Googlen Internet-evankelistana Cerf syytti kuluttajien valinnanvapauden puutteesta yritysten – kuten Comcast ja Verizon – käytäntöjä ja tavoitteita. Google teki vuonna 2006 tarjouksen langattomasta laajakaistasta koko San Franciscon kaupungin alueelle yhdessä internet-palveluntarjoaja Earthlinkin kanssa. Comcast ja Verizon, muiden etunenässä, vastustivat Googlen ja Intelin kaltaisten, Piilaaksoon perustuvien firmojen vastaavanalaisia yrityksiä. Google tarjoaa tällä hetkellä ilmaista wi-fi-pääsyä kotikaupungissaan Mountain View’ssä Kaliforniassa.

Cerf toimii jäsenenä Scientists and Engineers for America -asiantuntijapaneelissa, jonka tavoitteena on edistää tieteen asemaa Yhdysvaltain hallituksessa.

Cerf on myös StopBadwaren hallituksen jäsen. Kyseessä on haittaohjelmia (malware) vastustava, voittoa tavoittelematon järjestö, jota Google on tukenut aina sen alkuajoista Harvardin yliopiston projektina lähtien.

Cerf on jäsenenä englantilaisen The Hyperwords Company Ltd:n asiantuntijapaneelissa. Yrityksen tavoitteena on luoda internetistä käyttäjäinteraktiivisempi. Se on tuottanut mm. ilmaisen FireFox-moduulin Hyperwords.

Vuoden 2008 aikana Cerf toimi puheenjohtajana IETF:n alaisessa IDNAbis-työryhmässä.

Cerf oli yksi suurimmista suosikeista presidentti Barack Obaman nimetessä Yhdysvalloille maan ensimmäistä ylintä teknistä asiantuntijaa.

Palkinnot
Cerf on vastaanottanut useita eri kunnia-arvoja, kuten kunniatohtorin arvo, mm. seuraavista yliopistoista: Baleaarien yliopisto, ETH Sveitsissä, Capitol College, Gettysburg College, George Mason yliopisto, Marymountin yliopisto, Pisan yliopisto, Universitat Rovira i Virgili (Tarragona, Espanja), Rensselaerin polytekninen instituutti, Luulajan teknillinen yliopisto (Ruotsi), Twenten yliopisto (Alankomaat), BUPT, New Yorkin yliopiston Polytekninen Instituutti, UPCT (Cartagenan yliopisto, Espanja), Royal Roads yliopisto (Kanada) ja Madridin teknillinen yliopisto.

Muita Cerfin saamia palkintoja:

Asturian ruhtinaan tiede- ja teknologiapalkinto
Association for Computing Machineryn jäsen
Yuri Rubinskyn muistopalkinto
SIGCOMMin palkinto "ansioista internetin kehityksessä yli 25 vuoden ajalta, alkaen internetin kannalta välttämättömistä TCP/IP-protokollista".
Ansiotodistus Franklin instituutilta 1996
National Medal of Technology-mitali presidentti Bill Clintonilta 1997, perusteena "Ansiot internetin protokollien luonnissa ja jatkuvassa kehityksessä."
Living Legend Medal -mitali Kongressin kirjastolta 2000
Valinta Association for Women in Science (AWIS) -kumppaniksi 2000
Cerf ja Kahn voittivat Turing-palkinnon 2004, perusteena "pioneerityö internetin parissa, mukaan lukien ... internetin reititysprotokolla ... ja inspiroiva johtaminen verkkojen kehityksen parissa."
Marraskuussa 2005 Cerf ja Kahn vastaanottivat Presidential Medal of Freedom mitalin presidentti George W. Bushilta perusteena heidän ansionsa internetin luomisessa.
Cerf ja Kahn valittiin National Inventors Hall of Famen jäseniksi toukokuussa 2006
Cerf ja Kahn saivat Japani-palkinnon tammikuussa 2008.
Cerf valittiin jäseneksi Worshipful Company of Information Technologistsiin ja vastaanotti Lontoon kaupungilta Freedom of the City-palkinnon huhtikuussa 2008.
Cerf vastaanotti kunniajäsenyyden Yale Political Unionissa 2009.
YouTuben viisivuotisjuhlallisuuksissa Cerf valittiin sivuston vierailevaksi kuraattoriksi ja hän sai valita kuusi mielestään ikimuistoisinta videota sivustolta.

Osittainen bibliografia

Kirjailija 
Zero Text Length EOF Message (, elokuu 1969)
IMP-IMP and HOST-HOST Control Links (, syyskuu 1969)
ASCII format for network interchange (, lokakuu 1969)
Host-host control message formats (, lokakuu 1969)
Data transfer protocols (, toukokuu 1971)
PARRY encounters the DOCTOR (, tammikuu 1973)
 'Twas the night before start-up (, joulukuu 1985)
Report of the second Ad Hoc Network Management Review Group, , elokuu 1989
 Internet Activities Board, , syyskuu 1989
 Thoughts on the National Research and Education Network, , heinäkuu 1990
 Networks, Scientific American Special Issue on Communications, Computers, and Networks, syyskuu 1991
 Guidelines for Internet Measurement Activities, lokakuu 1991
A VIEW FROM THE 21ST CENTURY, , huhtikuu 1, 1994
An Agreement between the Internet Society and Sun Microsystems, Inc. in the Matter of ONC RPC and XDR Protocols, , huhtikuu 1995
I REMEMBER IANA, , lokakuu 1998
 Memo from the Consortium for Slow Commotion Research (CSCR, , huhtikuu 1 1999
The Internet is for Everyone, , huhtikuu 2002

Mukana kirjoittamassa 
 Vinton Cerf, Robert Kahn, A Protocol for Packet Network Intercommunication (IEEE Transactions on Communications, toukokuu 1974)
 Vinton Cerf, Y. Dalal, C. Sunshine, Specification of Internet Transmission Control Program (, joulukuu 1974)
 Vinton Cerf, Jon Postel, Mail transition plan (, syyskuu 1980)
 Vinton Cerf, K.L. Mills Explaining the role of GOSIP, , elokuu 1990
 Clark, Chapin, Cerf, Braden, Hobby, Towards the Future Internet Architecture, , joulukuu 1991
 Vinton Cerf et al., A Strategic Plan for Deploying an Internet X.500 Directory Service, , helmikuu 1993
 Vinton Cerf & Bob Kahn, Al Gore and the Internet,  2000-09-28
 Vinton Cerf et al., Delay-Tolerant Networking Architecture (Informational Status), , huhtikuu 2007

Lähteet ja huomautukset

Aiheesta muualla 

 Haastattelu Vinton G. Cerfin kanssa.  Charles Babbage Institute Minnesotan yliopisto, Minneapolis.  Cerf selittää osallistumistaan ARPA-verkon kehitykseen, mukaan lukien työnsä Network Measurement Centerissä UCLA:ssa. Hän myös selittää suhdettaan Bolt Beranekiin, Robert Kahniin, Lawrence Robertsiin ja Network Working Groupiin. Hän myös käsittelee TCP/IP-protokollan kehitystä, IPTO:n rahoitusta Stanfordin yliopistossa, vuoden 1976 päätöstään ryhtyä projektipäälliköksi verkkoprojekteihin IPTO:lla sekä IPTO:n projektien sotilaallista käyttöä.
 Vint Cerfin videoluento "Mobile and the Interplanetary Internet (Bundle Protocol on Earth and beyond)",  Aarhusin yliopisto, Tanska
 Vint Cerfin videoluento "The Internet in 2035"
 Vint Cerfin Internetin evoluutiota käsittelevä videohaastattelu 
 Vint Cerf äänihaastattelu Internetin historiasta: Osa I - Menneisyys  - 16 minuuttia. Internetin edeltäjät ja lähtökohdat
 Vint Cerfin äänihaastattelu Internetin historiasta: Osa II - Nykytila - 18 minuuttia. Internetin Neutraalius, Pilvipalvelut, Avoin lähdekoodi / Yhteistyö
 Vint Cerfin äänihaastattelu Internetin historiasta: Osa III - Tulevaisuus  - 12 minuuttia. NASA:n planeettojenvälinen internet, puhe- ja elekäyttöliittymät, kvanttiteknologia
 Internetin Pioneerit - Vint Cerf
 ICANNWikin Vint Cerfiä koskeva artikkeli
 Vint Cerfin mielipiteitä "Internetin vapaudesta" , 45 minuuttia, maaliskuu 2007
 Vint Cerf luento "Internetin jäljitys 21:lle vuosisadalle"  Worshipful Company of Information Technologists varten City University Londonissa huhtikuussa 2008.
 Vint Cerf mielipiteitä internetin tulevaisuudesta 
 Vinton Cerf ja IPv6, videoalustus Saksan IPv6 päiville 2008
 Vinton Cerfin alustus PTC:n PTC'09 konferenssissa  tammikuussa 2009. Video:Osa 1 Osa 2 Osa 3
Tunnin mittainen radiohaastattelu koskien Googlea ja Internetin tulevaisuutta ohjelmassa Entitled Opinions Robert P. Harrisonin kanssa
 'Cerf's Up' www-sivuston arkistot MCI:n ajalta.
 Puhuja Internet Librarianissa 2009 , lokakuu 2009
 Haastatteluvideo Mitä seuraavaksi Internetissä  Churchill Clubissa

Internetin kehitykseen vaikuttaneet henkilöt
Yhdysvaltalaiset ohjelmoijat
Yhdysvaltalaiset tietotekniikan kehittäjät
Presidential Medal of Freedom
Vuonna 1943 syntyneet
Elävät henkilöt
Googlen henkilöstö
Turing-palkinnon saajat